SET ภาคบ่ายพุ่งแรงทะลุ 1,600 จุด รับแรงซื้อหุ้น “พลังงาน-โรงพยาบาล”
SET ภาคบ่ายพุ่งแรงทะลุ 1,600 จุด รับแรงซื้อหุ้น “พลังงาน-โรงพยาบาล” โดยดัชนีตลาดหุ้นไทย ณ เวลา 15.35 น. อยู่ที่ระดับ 1,598.79 จุด บวก 10.41 จุด หรือ 0.66% สูงสุดที่ระดับ 1,600.51 จุด ต่ำสุดที่ระดับ 1,586.19 จุด ด้วยมูลค่าการซื้อขาย 3.42 หมื่นล้านบาท
22 ม.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 15.35 น. อยู่ที่ระดับ 1,598.79 จุด บวก 10.41 จุด หรือ 0.66% สูงสุดที่ระดับ 1,600.51 จุด ต่ำสุดที่ระดับ 1,586.19 จุด ด้วยมูลค่าการซื้อขาย 3.42 หมื่นล้านบาท 
โดยตลาดหุ้นไทยปรับตัวดีกว่าภูมิภาคที่ส่วนใหญ่เคลื่อนไหวในแดนลบ รับแรงซื้อหุ้นกลุ่มพลังงานนำตลาดจากทิศทางราคาน้ำมันปรับตัวขึ้นต่อเนื่อง รวมถึงมีแรงซื้อกลับหุ้นกลุ่มโรงพยาบาล หลังจากวันนี้คณะรัฐมนตรี (ครม.) เห็นชอบให้นำค่ายา เวชภัณฑ์ และค่าบริการทางการแพทย์เข้าเป็นสินค้าและบริการควบคุมประจำปี 62 แต่ใช้แนวทางที่ผ่อนคลายมากขึ้น